En ung mand kørte onsdag morgen galt, da han kom kørende på Randersvej ved Mariager omkring kl. 07. Den unge mand mistede herredømmet over bilen, der fløj ud på en mark, hvor den landede på taget. I bilen var der også en medpassager, som blev kørt på skadestuen til undersøgelse. Den unge mand havde ikke noget kørekort, og desuden var bilen ikke hans. Derfor sigtes han for at have kørt uden kørekort og for brugstyveri.
En ung mand mistede herredømmet over sin bil, da han onsdag morgen kom kørende på Randersvej ved Mariager.